SET พรุ่งนี้ดีดตัว โบรกฯมองบวกประเด็นกรีซ
บล.โกลเบล็ก มองแนวโน้มการลงทุนพรุ่งนี้ (26 มิ.ย.) ให้น้ำหนักไปที่การประชุมผู้นำยูโรโซนในเรื่องการเจรจากับกรีซ ซึ่งสุดท้ายมองว่าน่าจะออกมาในโทนบวก เนื่องจากกรีซใกล้ครบกำหนดชำระหนี้แล้ว ดังนั้น ตลาดน่าจะดีดตัวได้ พร้อมให้แนวรับ 1,510-1,515 จุด ส่วนแนวต้าน 1,525-1,530 จุด 
25 มิ.ย. 2558

นายชัยยศ จิวางกูร ผู้อำนวยการฝ่ายวิเคราะห์กลยุทธ์การลงทุน บล.โกลเบล็ก เปิดเผยถึงตลาดหุ้นไทยวันนี้ (25 มิ.ย.) ปรับตัวขึ้นมาปิดในแดนบวก สวนทางตลาดภูมิภาคส่วนใหญ่ที่ติดลบ เนื่องจากความกังวลการเจรจาแก้ปัญหาหนี้ของกรีซกับเจ้าหนี้ที่ยังไม่มีบทสรุปออกมา ขณะที่ตลาดในยุโรปเปิดเทรดในช่วงบ่ายนี้อยู่ในแดนบวกไม่มาก
สำหรับตลาดบ้านเราคาดว่าจะได้แรงซื้อจากการทำ Window Dressing ก่อนปิดงบไตรมาส 2/58 เท่าที่ดูจะมีหุ้น 3 ตัวที่ดันดัชนีให้อยู่ในแดนบวกได้ เป็นหุ้น AOT, TPIPL และ PTT
แนวโน้มการลงทุนในวันพรุ่งนี้ (26 มิ.ย.) ให้น้ำหนักไปที่การประชุมผู้นำยูโรโซนในเรื่องการเจรจากับกรีซ ซึ่งสุดท้ายมองว่าน่าจะออกมาในโทนบวก เนื่องจากกรีซใกล้ครบกำหนดชำระหนี้แล้ว ดังนั้น ตลาดน่าจะดีดตัวได้ พร้อมให้แนวรับ 1,510-1,515 จุด ส่วนแนวต้าน 1,525-1,530 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
AOT ปิดที่ 300.00 บาท ลดลง 5.00 บาท
PTT ปิดที่ 367.00 บาท เพิ่มขึ้น 5.00 บาท
TPIPL ปิดที่ 3.12 บาท เพิ่มขึ้น 0.10 บาท
KTB ปิดที่ 17.60 บาท ลดลง 0.30 บาท
JAS ปิดที่ 5.50 บาท ลดลง 0.65 บาท
 
ที่มา: สำนักข่าวอินโฟเควสท์